CELEX: 62019CN0445
Language: mt
Date: 2019-06-06 00:00:00
Title: Kawża C-445/19: Talba għal deċiżjoni preliminari mressqa mill-Østre Landsret (Id-Danimarka) fis-6 ta’ Ġunju 2019 — Viasat Broadcasting UK Ltd. vs TV2/Danmark A/S u Ir-Renju tad-Danimarka

12.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/24
            
         
      Talba għal deċiżjoni preliminari mressqa mill-Østre Landsret (Id-Danimarka) fis-6 ta’ Ġunju 2019 — Viasat Broadcasting UK Ltd. vs TV2/Danmark A/S u Ir-Renju tad-Danimarka
      (Kawża C-445/19)
      (2019/C 270/28)
      Lingwa tal-kawża: id-Daniż
      
         Qorti tar-rinviju
      
      Østre Landsret
      
         Partijiet fil-kawża prinċipali
      
      
         Rikorrenti: Viasat Broadcasting UK Ltd.
      
         Konvenuti fil-proċedura: TV2/Danmark A/S u Ir-Renju tad-Danimarka
      
         Domandi preliminari
      
      
                  1)
               
               
                  L-obbligu ta’ qorti nazzjonali li tikkundanna lil benefiċċjarja ta’ għajnuna għall-ħlas tal-interessi marbuta mal-perijodu ta’ illegalità (ara s-sentenza CELF (1)) japplika wkoll f’każ bħal dak inkwistjoni fil-kawża prinċipali, li fih l-għajnuna illegali mill-Istat kienet tikkostitwixxi kumpens għal servizz pubbliku li sussegwentement ġiet irrikonoxxuta bħala kompatibbli mas-suq intern, skont l-Artikolu 106(2) TFUE, u l-awtorizzazzjoni tagħha ġiet ibbażata fuq evalwazzjoni tas-sitwazzjoni finanzjarja tal-impriża kollha ta’ servizz pubbliku, inkluża l-kapitalizzazzjoni tagħha?
               
            
                  2)
               
               
                  L-obbligu ta’ qorti nazzjonali li tikkundanna lil benefiċċjarja ta’ għajnuna għall-ħlas tal-interessi marbuta mal-perijodu ta’ illegalità (ara s-sentenza CELF) japplika wkoll għall-ammonti li, fiċ-ċirkustanzi tal-kawża prinċipali, ġew ittrasferiti mill-benefiċċjara tal-għajnuna lil impriżi terzi li huma marbuta miegħu, b’mod konformi ma’ obbligu tad-dritt pubbliku, u li, b’deċiżjoni tal-Kummissjoni Ewropea li saret definittiva, ġew meqjusa bħala li jiffavorixxu lil din il-benefiċċjarja fis-sens tal-Artikolu 107(1) TFUE?
               
            
                  3)
               
               
                  L-obbligu ta’ qorti nazzjonali li tikkundanna lil benefiċċjarja ta’ għajnuna għall-ħlas tal-interessi marbuta mal-perijodu ta’ illegalità (ara s-sentenza CELF) japplika wkoll għal għanuna mill-Istat li, fiċ-ċirkustanzi tal-kawża prinċipali, tħallset lill-benefiċċjarja tagħha minn impriża kkontrollata mill-Istat meta parti minn dawn il-mezzji kienu joriġinaw mill-kummerċjalizzazzjoni ta’ servizzi tal-benefiċċjarja?
               
            
         (1)  Sentenza tat-12 ta’ Frar 2008, CELF u ministre de la Culture et de la Communication (C-199/06, EU:C:2008:79).